
            ОБЩИНСКИ СЪВЕТ

                                                                                  

ГРАД КЪРДЖАЛИ

П Р Е Д Л О Ж Е Н И Е

от  ЕРОЛ ЕМИН МЮМЮН - КМЕТ НА ОБЩИНА  КЪРДЖАЛИ

Относно: Допълнение в обхвата на разработката към Решение №187 от Протокол№7 от заседание на Общински съвет Кърджали, проведено на 15.07.2019г с разрешение на актуализация на ОУП на землището на гр.Кърджали .
УВАЖАЕМИ ОБЩИНСКИ СЪВЕТНИЦИ,

Предлагам на Вашето внимание доклад свързан с необходимостта от актуализация на ОУП за територията обхващаща землището на гр. Кърджали. 

С Решение№182 от Протокол  №9 от заседание на Общински съвет Кърджали, проведено на 07.11.2013г. е одобрен ОУП на гр.Кърджали и землището му. 
С Решение №230 от Протокол №8 от заседание на Общински съвет Кърджали, проведено на 08.08.2019г. е одобрен ОУП на Община Кърджали. 

В предписанията на двата плана има значително разминаване и контактните зони между строителните граници на града и землището му не подсигурява плавен преход в структурата на територията. Няма предвидени бъдещи зони за развитие и градска експанзия. От момента на одобряване на ОУПО до настоящия момент ежедневно се откриват зони, в които е необходимо предвижданията на ОУП да се актуализират. 

Във връзка с Решение 187 от Протокол №7 от заседание на Общински съвет Кърджали, проведено на 15.07.2019г. са проведени обществени обсъждания в съответствие с процедурите предвидени в действащата нормативна уредба. В дадения срок за предложения от заинтересовани лица за изменение на отрежданията на ОУП, в деловодството на Общинска регистрация Кърджали са регистрирани множество предложения, които се отнасят за имоти в землището на града. 

Естественото развитие и използване на територията показва, че в крайградските зони все повече се търси възможност за жилищно строителство с малка височина като естествена алтернатива на обитаването на многофамилни жилищни сгради. Съгласно действащото отреждане на територията в непосредствена близост до строителните граници на гр. Кърджали не е възможно да се изграждат жилищни сгради, а само сгради за вилен отдих, в които не е възможно да се получи адресна регистрация и това се явява сериозен проблем за обитателите на тези имоти.

На места се откриват възможности и необходимост от разширяване на строителните граници на града. Това налага да се измени и ОУП на Община Кърджали в частта му обхващаща землището на гр. Кърджали едновременно с актуализацията на ОУП на гр. Кърджали, разрешена с Решение 187 от Протокол №7 от заседание на Общински съвет Кърджали, проведено на 15.07.2019г. Осъвременяването в предвижданията на ОУП за териториите на землището ще осигурят и нови терени за градска експанзия и развитие, както и съответно възможност за естествен преход в интензивността на застрояване на териториите с право на промяна на предназначението.
Предвид гореизложеното, след обсъждане и гласуване, предлагам на Общински съвет-Кърджали да приеме следното, 


ПРОЕКТ! 

Р Е Ш Е Н И Е:

На основание чл.21, ал.1, т.8 и т.11 от ЗМСМА, чл.124а, ал.1, чл.124б, ал.1 във връзка с чл.134, ал.1, т.1 от ЗУТ /Закон за устройство на територията/, Общински съвет  Кърджали ДОПЪЛВА Решение 187 от Протокол №7 от заседание на Общински съвет Кърджали, проведено на 15.07.2019г., както следва:
ОДОБРЯВА задание и РАЗРЕШАВА изработването на проект за актуализация и изменение на Общ устройствен план /ОУП/  за територията на гр.Кърджали и землището му , в това число и за промяна на строителните граници на гр. Кърджали, като:
1. ОДОБРЯВА задание и РАЗРЕШАВА изработването на проект за изменение на Общ устройствен план на община Кърджали /ОУПО/, одобрен с Решение №230 от Протокол №8 от заседание на Общински съвет Кърджали, проведено на 08.08.2019г. за частта обхващаща територията по КККР на землището на гр.Кърджали; 
2. ОДОБРЯВА задание и РАЗРЕШАВА изработването на проект за изменение на Общ устройствен план /ОУП/  за територията на гр.Кърджали, одобрен с Решение№182 от Протокол  №9 от заседание на Общински съвет Кърджали, проведено на 07.11.2013г.
3. С решенията по т.1 и т.2 разрешава промяна на строителните граници на гр. Кърджали
  КМЕТ НА 
  ОБЩИНА КЪРДЖАЛИ:…………………..               
                                 /ЕРОЛ МЮМЮН/
Изготвил: : …………………..

                     /арх. Д. Сюлейман/

Съгласували:
Н-к отдел АСУТ: ...…………....

                               /А.Ангелова/

Главен архитект

на Община Кърджали: .............

                       /арх. С. Тодорова/

Зам.- кмет 

на Община Кърджали: ……….

                                   /Д.Делчев/

Ст. Юрисконсулт:     …………..

                                    /Р.Иванов/
